Eudicella

Eudicella spp. er en slekt av biller som hører til gruppen gullbasser (Cetoniinae) i gruppen skarabider (Scarabaeoidea). Disse billene, som lever i tropisk Afrika, kjennes lett på at hannene har et langt, gaffelformet fremspring i pannen. Det spektakulære utseendet har gjort disse billene populære blant samlere, og også som eksotiske "kjæledyr".

 Utseende 
Store (gjerne 25-40 millimeter), metallisk fargede, hårløse biller. De ligner store gullbasser (Cetoniini), men kroppen er bredest foran midten (omtrent ved overgangen mellom pronotum og dekkvinger), ikke jevnbred som hos gullbassene. Hos hannene har hodet ett langt, gaffelformet fremspring midt i pannen, i tillegg er det en kort, spiss pigg foran hvert fasettøye. Pronotum er fint og spredt punktert, i tillegg med tydelig mikroskulptur. Scutellum er formet som en likesidet trekant. Dekkvingene er avsmalnet bakover, med brunlige felter eller striper. Beina er kraftige, spesielt leggene (tibiae) er tykke.

 Levevis 
Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster.

 Utbredelse  
Slekten lever i tropiske områder av Afrika.

 Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Eudicella White, 1839
 Underslekten Cyprolais Thomson, 1880
 Eudicella (Cyprolais) allardi (Marais & Holm, 1992)
 Eudicella (Cyprolais) aurata (Westwood, 1841)
 Eudicella (Cyprolais) babaulti (Allard, 1982)
 Eudicella (Cyprolais) cornuta (Heath, 1904)
 Eudicella (Cyprolais) hornimanni (Bates, 1877)
 Eudicella (Cyprolais) loricata (Janson, 1877)
 Eudicella (Cyprolais) mutica (Janson, 1915)
 Eudicella (Cyprolais) quadrimaculata (Fabricius, 1781)
 Eudicella (Cyprolais) ruteri (de Lisle, 1953)
 Eudicella (Cyprolais) selene (Kolbe, 1899)
 Eudicella (Cyprolais) viridipyga (Lewis, 1879)
 Underslekten Eudicella (i snever forstand) (synonym Ceratorrhina Westwood, 1843)
 Eudicella aethiopica Müller, 1941
 Eudicella bouyeri Léonard & Beinhundner, 2014
 Eudicella chloe Raffray, 1885
 Eudicella colmanti Bream, 1907
 Eudicella cupreosuturalis Bourgoin, 1913
 Eudicella daphnis (Buquet, 1835)
 Eudicella darwiniana Kraatz, 1880
 Eudicella ducalis Kolbe, 1914
 Eudicella euthalia (Bates, 1881) - ofte plassert som en underart av Eudicella tetraspilota
 Eudicella frontalis (Westwood, 1843)
 Eudicella gralli (Buquet, 1836)
 Eudicella hereroensis Kraatz, 1900
 Eudicella immaculata Heath, 1909
 Eudicella inexpectata Antoine, 1985
 Eudicella intermedia Allard, 1983
 Eudicella morgani White, 1839
 Eudicella nana Seidel, 2016
 Eudicella nyassica (Kolbe, 1901) - trolig en variant av Eudicella tetraspilota
 Eudicella pauperata Kolbe, 1884
 Eudicella preissi Moser, 1912
 Eudicella schultzeorum (Kolbe, 1906) - trolig en variant av Eudicella daphnis
 Eudicella smithii (MacLeay, 1838)
 Eudicella tetraspilota (Harold, 1879)
 Eudicella trilineata (Quedenfeld, 1880)
 Eudicella trimeni (Janson, 1889)
 Eudicella woermanni Kraatz, 1890 - trolig en variant av Eudicella morgani

 Kilder 
 De Palma, M. (2010) Systematic catalogue of Eudicella White. 

 Eksterne lenker 


Kategori:Gullbasser
Kategori:Biller formelt beskrevet i 1839
Kategori:Afrikas insekter